pythainlp/thai-wiki-dataset-v3 huggingface dataset:
กีฬาเทเบิลเทนนิสในโอลิมปิกฤดูร้อน 2020 – รอบคัดเลือก

การแข่งขันกีฬาเทเบิลเทนนิสในโอลิมปิกฤดูร้อน 2020 รอบคัดเลือก เป็นการแข่งขันเทเบิลเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 172 คน แต่ละประเทศส่งนักกีฬาได้สูงสุด 6 คน ประกอบด้วย ประเภทเดี่ยว ชาย 1 คน หญิง 1 คน ในประเภททีม ชาย 1 ทีม หญิง 1 ทีม และคู่ผสม 1 ทีม 
== สรุปการคัดเลือก ==
== การคัดเลือก ==
=== ทีมชาย ===
== อ้างอิง ==
เทเบิลเทนนิส
2020
มัสยิดฟัยศ็อล

มัสยิดฟัยศ็อล, มัสยิดไฟซอล หรือ มัสยิดฟัยซัล (Faisal Mosque; ) เป็นมัสยิดในอิสลามาบาด ประเทศปากีสถาน ตั้งอยู่บริเวณเชิงเขา Margalla Hills มัสยิดนี้ประกอบด้วยการออกแบบร่วมสมัย มีชั้นนอกของอาคาร 8 ด้านซึ่งได้รับแรงบันดาลใจมาจากกระโจมเบดูอิน (Bedouin tent)  มัสยิดฟัยศ็อลเป็นสถานที่ท่องเที่ยวสำคัญของทั้งประเทศปากีสถานและของเมืองอิสลามาบาด และได้รับการเรียกขานว่าเป็นมัสยิดที่มีสถาปัตยกรรมร่วมสมัยที่มีอิทธิพลต่อสถาปัตยกรรมอิสลาม
การก่อสร้างมัสยิดเริ่มต้นขึเนในปี 1976 หลังการจัดสรรงบประมาณ $120 ล้าน ที่พระราชทานโดย สมเด็จพระราชาธิบดีฟัยชัลแห่งซาอุดิ ที่ซึ่งมัสยิดตั้งชื่อจากพระนามของพระองค์ งานออกแบบที่แปลกใหม่นี้เป็นผลงานของสถาปนิกชาวตุรกี Vedat Dalokay ซึ่งได้รับการคัดเลือกจากการประกวดในระดับนานาชาติ ด้วยลักษณะที่ขาดโดมแบบที่พบในมัสยิดทั่วไป มัสยิดฟัยศ็อลล้อมรอบด้วยหออะษานสูง 260ฟุต สี่หอ ภายในมัสยิดสามารถจุคนได้ 10,000 คน
ด้วยพื้นที่รวมทั้งหมดของมัสยิดอยู่ที่ 54,000 ตารางฟุต มัสยิดฟัยศ็อลจึงเป็นส่วนสำคัญของภูมิทัศน์เมืองอิสลามาบาด มัสยิดตั้งอยู่ที่ปลายด้านเหนือของถนนฟัยศ็อล (Faisal Avenue) ทางตะวันออกเฉียงเหนือของเมือง เชิงเขาของ Margalla Hills ซึ่งเป็นส่วนเชิงเขาตอนปลายทางตะวันตกที่สุดของเทือกเขาหิมาลัย มัสยิดนี้เป็นมัสยิดที่ใหญ่ที่สุดในประเทศปากีสถาน และเคยดำรงตำแหน่งมัสยิดที่ใหญ่ที่สุดในโลกตั้งแต่ปี 1986 ถึงปี 1993 จนกระทั่งโครงการมัสยิดขนาดใหญ่ต่าง ๆ ในประเทศซาอุดีอาระเบียสร้างสำเร็จ ในปัจจุบันมัสยิดฟัยศ็อลเป็นมัสยิดที่มีพื้นที่ความจุสูงที่สุดในโลกเป็นอันดับที่สี่
==รางวัลและเกียรติยศ==
รางวัลอะกา ข่าน เพื่อสถาปัตยกรรม (Aga Khan Award for Architecture) สำหรับสถาปนิกผู้ออกแบบมัสยิดฟัยศ็อล
==ระเบียงภาพ==
ไฟล์:New Faisal Mosque Islamabad.jpg|
ไฟล์:Ali Mujtaba WLM2015 FAISAL MOSQUE m 10.jpg|
ไฟล์:Ali Mujtaba WLM2015 FAISAL MOSQUE 06.jpg|
ไฟล์:Faisal Mosque - Bird's Eye View.jpg|
ไฟล์:Snow-capped Margalla Hills, Islamabad, Pakistan.jpg|
ไฟล์:Shah Faisal Masjid, Islamabad.JPG|
ไฟล์:Faisal Masjid on 27th Ramadan.jpg|
ไฟล์:Faisal Mosque by M Ali Mir.jpg|
ไฟล์:Faisal_Masjid_From_Damn_e_koh.jpg|
ไฟล์:Faisal Masjid seen from Margalla Hills.jpg|
ไฟล์:Faisal Mosque, Islamabad, Pakistan.jpg|
ไฟล์:FaisalMasjid.jpg|
== ดูเพิ่ม ==
มัสยิดบาดชาฮี
สถาปัตยกรรมอิสลาม
รายชื่อมัสยิดที่ใหญ่ที่สุด
== อ้างอิง ==
มัสยิดฟัยศ็อล
มัสยิดในประเทศปากีสถาน
วันสตาร์ วอร์ส

วันสตาร์ วอร์ส (Star Wars Day; 4 พฤษภาคม) เป็นวันที่เฉลิมฉลองเป็นสื่อแฟรนไชส์ของภาพยนตร์เรื่อง สตาร์ วอร์ส ของ จอร์จ ลูคัส เป็นที่สังเกตว่าการแพร่กระจายของวันที่ระลึกนี้เป็นไปอย่างรวดเร็วผ่านสื่อและงานเฉลิมฉลองระดับรากหญ้า 
วันที่ได้รับเลือกสำหรับการเล่นสำนวนบทกลอน "ขอให้พลังจงสถิตย์อยู่กับคุณ" (May the Force be with you) เปลี่ยนเป็น "ขอให้วันที่สี่จงสถิตย์อยู่กับคุณ" ("May the Fourth be with you") แม้ว่าวันหยุดจะไม่ได้สร้างหรือประกาศโดยลูคัสฟิล์ม แต่แฟนคลับสตาร์วอร์สหลายคนทั่วโลกเลือกที่จะฉลองเป็นวันหยุด  ตั้งแต่นั้นมาก็ถูกยึดถือโดย Lucasfilm และ บริษัทแม่ Disney เพื่อเป็นวันเฉลิมฉลองประจำปีของ Star Wars
== อ้างอิง ==
โลกของผู้หลงใหลสตาร์ วอร์ส
อนุสาวรีย์ปากีสถาน

อนุสาวรีย์ปากีสถาน (Pakistan Monument; ) เป็นอนุสาวรีย์แห่งชาติ และพิพิธภัณฑ์มรดกที่ตั้งอยู่ทางตะวันตกของ Shakarparian Hills ใน อิสลามาบาด, ประเทศปากีสถาน อนุสาวรีย์นี้สร้างขึ้นเพื่อเป็นสัญลักษณ์ถึงความสามัคคีของชาวปากีสถาน เพื่อเชิดชูวีรกรรมของวีรุบุรุษชาวปากีสถานผู้พลีชีพ "วันนี้" ของพวกเขาเพื่อ "พรุ่งนี้" ที่ดีกว่า ด้วยระดับความสูงที่ตั้งของอนุสาวรีย์นี้ทำให้สามารถมองเห็นอนุสาวรีย์ได้จากทั่วทั้ง Islamabad-Rawalpindi metropolitan area และเป็นหนึ่งในสถานที่ท่องเที่ยวยอดนิยมของอิสลามาบาด
==แนวคิดการออกแบบ==
อนุสาวรีย์ปากีสถานครอบคุลมพื้นที่กว่า  การออกแบบนี้มีรากมาจากสถาปัตยกรรมโมกุลอันรุ่มรวยของอนุทวีปนี้ รูปทรงคล้ายกลีบดอกไม้นั้นมาจากองค์ประกอบดั้งเดิมในสถาปัตยกรรมโมกุลที่เรียกว่า muqarna สถาปนิกผู้ออกแบบอนุสาวรีย์ปากีสถานได้กล่าวไว้ว่า "เราควรเรียนรู้จากอดีต ไม่ใช่จมปลักอยู่ในนั้น" ("We should learn from history but not remain in it.") โครงสร้างต่าง ๆ นี้เป็นสัญลักษณ์ถึงความสามัคคีและความกลมเกลียวกันของประชาชนปากีสถาน โครงสร้างทรงกลีบดอกไม้สี่กลีบนั้นมักถูกเข้าใจผิดว่าเป็นสัญลักษณ์ถึงแคว้นทั้งสี่ของประเทศปากีสถาน แต่ในความเป็นจริงนั้นสื่อถึงวัฒนธรรมสี่กลุ่มที่ต่างกันชาวปากีสถาน คือ ปัญจาบ, บาโลจ, สินธ์ และ Pakhtun ส่วนกลีบดอกไม้ขนาดเล็กกว่าภายในจำนวนสามกลีบสื่อถึง Azad Kashmir, Gilgit Baltistan และชนกลุ่มน้อยอื่น ๆ ทั้งเจ็ดกลีบดอกไม้นี้ ถึงจะตั้งอยู่เป็นอิสระต่อกัน แต่ก็ล้วนรวมกันเพื่อสร้างประเทศปากีสถานหนึ่งเดียว ดวงดาวในธงชาติปากีสถานในอนุสาวรีย์สร้างด้วยหินแกรนิตดำเงาพร้อมด้วยดวงดาวสีทอง เป็นสัญลักษณ์ถึงผู้ที่สละชีพเพื่อประเทศปากีสถาน ส่วนจันทร์เสี้ยวนั้นสร้างด้วยโลหะสเตนเลส ประกอบด้วยงานเขียนบันดาลใจของ  Quaid-e-Azam Mohammed Ali Jinnah และ Allama Iqbal ผนังด้านในของกลีบดอกไม้ทั้งเจ็ดแกะสลักเป็นภาพนูนต่ำของสถานที่สำคัญในประเทศปากีสถาน ป้อมลาฮอร์, มัสยิดบาดชาฮี, Khyber Pass และ มีนาร์-อี-ปากีสถาน นอกจากนี้ยังมีส่วนของพิพิภัณฑ์ซึ่งบอกเล่าประวัติความเป็นมาของการก่อตั้งชาติปากีสถาน
== อ้างอิง ==
== ดูเพิ่ม ==
มีนาร์-อี-ปากีสถาน
สิ่งก่อสร้างในอิสลามาบาด
แอฮ์วอซ

แอฮ์วอซ  เป็นนครทางทิศตะวันตกเฉียงใต้ของประเทศอิหร่านและเป็นเมืองหลักของจังหวัดฆูเซสถาน เมืองมีประชากรราว 1,300,000 คน โดยเป็นที่อยู่ของชาวเปอร์เซีย, อาหรับ, แบฆทียอรี, Dezfulis, Shushtaris และอื่น ๆ ภาษาที่พูดกันในบริเวณนี้ได้แก่ภาษาเปอร์เซียกับภาษาอาหรับ เช่นเดียวกันกับสำเนียงลูรี (แบฆทียอรี), เดซฟูลี, ชูชแทรี และอื่น ๆ
เมืองมีแม่น้ำคอรูนไหลผ่านกลางเมือง เป็นแม่น้ำสายเดียวในอิหร่านที่สามารถใช้ล่องเรือได้ เมืองมีประวัติศาสตร์อันยาวนาน สามารถย้อนไปได้ถึงจักรวรรดิอะคีเมนิด
==ภูมิอากาศ==
== ประชากร ==
รายงานจากสำมะโน พ.ศ. 2559 เมืองนี้มีประชากรประมาณ 1.1 ล้านคน
==อ้างอิง==
==แหล่งข้อมูลอื่น==
Foolad Ahvaz Football Club 
เมืองในประเทศอิหร่าน
แม่น้ำคอรูน

คอรูน (کارون, ) เป็นแม่น้ำสายสำคัญที่สุดและเป็นแม่น้ำสายเดียวที่สามารถใช้ล่องเรือได้ในประเทศอิหร่าน โดยมีความยาว  มีต้นน้ำอยู่ที่แซร์ดคูฮ์ ส่วนหนึ่งของเทือกเขาซากรอส  มีแควสาขาหลายสายไหลมารวม เช่นแม่น้ำเดซ และแม่น้ำคูฮ์แรงก์ ก่อนที่จะไหลผ่านเมืองแอฮ์วอซ เมืองหลักของจังหวัดฆูเซสถาน ประเทศอิหร่าน แล้วไหลมาบรรจบกับแม่น้ำชัฏฏุลอะร็อบ (แอร์แวนรูด)
หลังจากนั้น แม่น้ำคอรูนจึงไหลไปที่อ่าวเปอร์เซีย โดยแยกสายออกเป็นสองสายหลักที่ดินดอนสามเหลี่ยมปากแม่น้ำคือ แบฮ์แมนชีร์และHaffar แล้วไปบรรจบกันที่อ่าวเปอร์เซีย เกาะสำคัญของออบอดอนตั้งอยู่ระหว่างแม่น้ำคอรูนสองสาย ส่วนสาย Haffar ไหลตัดเกาะออบอดอนออกจากเมืองท่าโฆร์แรมแชฮร์
==อ้างอิง==
== บรรณานุกรม ==
Karun-3, Dam and Hydroelectric Power Plant, History.
N. Jafarzadeh, S. Rostami, K. Sepehrfar, and A. Lahijanzadeh, Identification of the Water Pollutant Industries in Khuzastan Province, Iranian Journal of Environmental Health Science & Engineering, Vol. 1, No. 2, pp.&nbsp;36–42 (2004). More photos of Karun river, [http://tishineh.com/touritem/217-6/Karun%20River Tishineh
Karun river marshes, Factsheet, BirdLife International.
H. Borjian, "Karun River", Encyclopaedia Iranica, at http://www.iranicaonline.org/articles/karun_1_2
D. T. Potts, "SHATT al-ARAB", Encyclopaedia Iranica, at http://www.iranicaonline.org/articles/shatt-al-arab
คอรูน
ฟัลคอนและวินเทอร์ โซลเยอร์

ฟัลคอนและวินเทอร์ โซลเยอร์ (The Falcon and the Winter Soldier) เป็นละครชุดอเมริกันทางโทรทัศน์ออนไลน์ที่กำลังจะฉาย สร้างขึ้นเพื่อช่องดิสนีย์+ โดย มัลคอล์ม สเปลล์แมน เนื้อเรื่องอิงตามมาร์เวลคอมิกส์ ตัวละครชื่อ  แซม วิลสัน / ฟอลคอน และ  บัคกี้ บาร์นส / วินเทอร์โซลเจอร์ เรื่องนี้อยู่ในจักรวาลภาพยนตร์มาร์เวล (MCU) มีเนื้อเรื่องที่ต่อเนื่องกับเรื่องอื่นๆ เหตุการณ์ในซีรีส์เกิดขึ้นหลังจากภาพยนตร์ปี ค.ศ. 2019  เผด็จศึก ซีรีส์นี้ผลิตโดย มาร์เวลสตูดิโอ ควบคุมบทโดยมัลคอล์ม สเปลล์แมน และ คาริ สค็อกแลนด์ เป็นผู้กำกับการแสดง โดยเป็นเรื่องราวของแซมและบัคกี้ที่ต้องร่วมกันผจญภัยและการพิสูจน์ตนเองของแซมว่าตนเหมาะสมจะเป็นกัปตันอเมริกาคนต่อไปหรือไม่ พร้อมกับการกลับมาของศัตรูเก่าอย่าง บารอน ซีโม่ รวมถึง เจ้าหน้าที่ CIA ชารอน คาร์เตอร์ 
โดยตัวซีรีส์จะเริ่มฉายตอนแรกในวันที่ 19 มีนาคม พ.ศ. 2564
== นักแสดงและตัวละคร ==
แอนโทนี แมกกี รับบท  แซม วิลสัน / ฟอลคอน
หลังจากเหตุการณ์ใน  เผด็จศึก แซมที่ได้รับโล่ต่อจากสตีฟเพื่อให้แซมสืบทอดเจตนารมณ์การเป็นกัปตันอเมริกาคนต่อไปโดยแซมเริ่มฝึกฝนตัวเอง
เซบาสเตียน สแตน รับบท  บักกี้ บาร์นส / วินเทอร์โซลเจอร์
หลังจากเหตุการณ์ใน  เผด็จศึก บัคกี้ได้ใช้ชีวิตอย่างสงบสุขและแถมตัดผมและโกนหนวดให้เหมือนตอนที่เป็นทหารร่วมรบกับสตีฟและแขนเหล็กของบัคกี้ที่ได้มาจากวากานด้ามีฟังชั่นส์บางอย่างที่ยังไม่ได้ใช้
เอมิลี แวนแคมป์ รับบท ชารอน คาร์เตอร์
หลังจากเหตุการณ์ใน  เผด็จศึก ชารอนเป็นหนึ่งในผู้ที่ถูกธานอสดีดนิ้วและสลายหายไปและถูกโปรเฟสเซอร์ฮัลค์หรือบรูซดีดนิ้วให้กลับมเหมือนคนอื่นๆและยังคงทำงานให้กับ CIA ดั่งเดิม
ดานีเอล บรืล รับบทบารอน ซีโม/เฮลมุซ ซีโม
ตัวร้ายหลักของเรื่อง เคยปรากฏใน '' ศึกฮีโร่ระห่ำโลก การกลับมาครั้งนี้ซีโม่มีแผนบางอย่าง
ไวแอตต์ รัสเซลล์ รับบท จอห์น วอล์คเกอร์/ กัปตันอเมริกา
กัปตันอเมริกาคนใหม่ที่รัฐบาลแต่งตั้งให้มาแทนแซม วิลสันหรือฟอลคอน
คาร์ล ลุมบลี รับบท
โนอาห์ มิลส์ รับบท
อะเดเปโร โอดุเย รับบท
เคลี เบนเนต รับบท เลมาร์ ฮ็อกกิ้น/แบทเทิลสตาร์
คู่หูของจอห์น วอคเกอร์ หรือ กัปตันอเมริกาคนใหม่ และเวลาว่างเขาทำงานที่ร้านดอกไม้ครอบครัวฮ็อกกิ้น
== อ้างอิง ==
รายการโทรทัศน์อเมริกัน
จักรวาลภาพยนตร์มาร์เวล
ผลงานต้นฉบับของดิสนีย์+
รายการโทรทัศน์ที่มีฉากในประเทศสมมุติ
รายการโทรทัศน์ที่มีฉากบนเกาะสมมติ
ซุยตำ

ซุยตำ หรือ ซุนต่ำ (; 706-759), ชื่อรอง จี้กุ้ย (季珪) ขุนนางซึ่งรับราชการภายใต้ขุนศึก โจโฉ ระหว่างปลาย ราชวงศ์ฮั่นตะวันออก ของจีน. เขาเริ่มต้นรับราชการเป็นขุนนางในท้องถิ่นก่อนจะออกจากบ้านเกิดไปศึกษาเล่าเรียนภายใต้การสั่งสอนของบัณฑิต ลัทธิขงจื๊อ นาม Zheng Xuan. ในช่วงปลายคริสต์ทศวรรษ 190 เขากลายเป็นผู้ใต้บังคับบัญชาของขุนศึกชื่อดังทางภาคเหนือ อ้วนเสี้ยว แต่ไม่ค่อยได้สร้างผลงานเนื่องจากถูกปฏิเสธคำแนะนำ. หลังจากที่อ้วนเสี้ยวเสียชีวิตในปี พ.ศ. 745 เขาปฏิเสธที่จะรับใช้บุตรชายของอ้วนเสี้ยว อ้วนซง และ อ้วนถำ จึงถูกจับคุมขัง, เมื่อโจโฉพิชิตตระกูลอ้วนได้แล้วจึงได้รับการปลดปล่อยซุนต่ำจึงเข้ามารับราชการกับโจโฉ อัครมหาเสนาบดี ผู้มีอำนาจในราชสำนักฮั่น โดยพฤตินัย. ตลอดหลายปีที่รับราชการภายใต้โจโฉ, เขาปฏิบัติหน้าที่ด้วยความซื่อสัตย์และขยันขันแข็ง, ยึดถือกฎหมายและแนะนำผู้มีปัญญาความสามารถให้เข้ารับราชการ ในปี พ.ศ. 759 เกิดเหตุการณ์ที่ได้ถูกเล่าขานอย่างกว้างขว้างว่าเป็นเรื่องความอยุติธรรมอย่างร้ายแรง ซุนต่ำถูกกล่าวหาว่าตำหนิติเตียนโจโฉในจดหมายและลงเอยด้วยการถูกปลดออกจากตำแหน่ง จับเข้าคุก และถูกบังคับให้กระทำอัตวินิบาตกรรมในเวลาต่อมา
== อ้างอิง ==
ข้าราชการของอ้วนเสี้ยว
เทควันโดโลก

เทควันโดโลก (World Taekwondo) หรือที่เรียกกันว่า "สหพันธ์เทควันโดโลก" อักษรย่อ WT เป็นองค์กรที่ควบคุมดูแลกีฬาเทควันโดระหว่างประเทศได้รับการยอมรับจากคณะกรรมการโอลิมปิกสากล (ไอโอซี) และเป็นสมาชิกของสมาคมสหพันธ์กีฬานานาชาติโอลิมปิกฤดูร้อน(ASOIF). ก่อตั้งขึ้นในปี 23 พฤษภาคม ค.ศ. 1973 ในชื่อสหพันธ์เทควันโดโลก (World Taekwondo Federation; WTF) โดยมีสมาชิก 35 ประเทศปัจจุบันมีสมาชิกทั้งหมด 208 ประเทศทั่วโลก เมื่อเดือนมิถุนายน ค.ศ. 2017 ได้มีการเปลี่ยนชื่อสหพันธ์ใหม่เป็น เทควันโดโลก (WT)
ที่ตั้งสำนักงานใหญ่ตั้งอยู่ในโซล, ประเทศเกาหลีใต้ ประธานคนปัจจุบันคือ Choue Chung-won
== อ้างอิง ==
== แหล่งข้อมูลอื่น ==
คณะกรรมการโอลิมปิกสากล
องค์การระหว่างประเทศ
สหพันธ์กีฬาระหว่างประเทศ
กีฬาเทควันโด
อัลเมเรอ

อัลเมเรอ (Almere) เป็นเมืองสำคัญของจังหวัดเฟลโฟลันด์ ในประเทศเนเธอร์แลนด์ ติดกับเมืองเลลีสตัดและเมืองเซโวลเดอ ประกอบไปด้วย 6 เขตได้แก่ อัลเมเรอสตัด อัลเมเรอเบาเติน อัลเมเรอปัมปุส อัลเมเรอฮาเฟิน อัลเมเรอเฮาต์ และอัลเมเรอโปร์ต
อัลเมเรอเป็นเมืองที่ใหม่ที่สุดของเนเธอร์แลนด์ พื้นที่นี้เกิดจากการผันน้ำทะเลออกจากทะเลสาบไอส์เซิลเมร์ระหว่าง ค.ศ. 1959 ถึง ค.ศ. 1968 มีการสร้างบ้านหลังแรกในปี ค.ศ. 1976 และยกระดับเป็นเทศบาลในปี ค.ศ. 1984 อัมเมเรอเป็นเทศบาลที่ใหญ่ที่สุดในจังหวัดเฟลโฟลันด์ มีประชากร 207,904 คนในปี ค.ศ. 2019 มากเป็นอันดับ 7 ของเนเธอร์แลนด์ และมีแผนจะขยายเมืองรอบรับประชากรให้ได้ 350,000 คนในปี ค.ศ. 2030
== ประวัติศาสตร์ ==
โครงการเซาเดอร์เซเวิร์ค เป็นโครงการผันน้ำทะเลออกเพื่อสร้างผืนดินขึ้นในช่วงต้นศตวรรษที่ 20 เดิมทีรัฐบาลต้องการให้เป็นพื้นที่ทำการเกษตรเพิ่มเติม แต่หลังสงครามโลกครั้งที่สอง จำนวนประชากรของอัมสเตอร์ดัมเติบโตขึ้นอย่างรวดเร็ว จึงมีแผนจะสร้างเมืองใหม่ในผืนดินแห่งใหม่ในชื่อ โอสเตอไลก์ เฟลโฟลันด์ และเซาเดอไลก์ เฟลโฟลันด์
โอสเตอไลก์ เฟลโฟลันด์ กลายมาเป็นเมืองเลลีสตัด เมืองหลวงของจังหวัดเฟลโฟลันด์ในเวลาต่อมา ส่วนเซาเดอไลก์ เฟลโฟลันด์ แต่เดิมถูกเรียกว่าเซาด์เว็สต์สตัด (เมืองทางตะวันตกเฉียงใต้) ได้เปลี่ยนชื่อมาเป็น อัลเมเรอ เมื่อราวทศวรรษ 1970 อันเป็นชื่อเรียกทะเลสาบย่านนั้นในสมัยกลาง
บ้านหลังแรกของอัลเมเรอแล้วเสร็จในปี ค.ศ. 1976 โดยมีบริษัท ZIJP เป็นผู้รับเหมา ต่อมาในปี ค.ศ. 1984 อัลเมเรอยกระดับเป็นเทศบาลอย่างเป็นทางการ อย่างไรก็ตาม บ้านที่ปลูกในสมัยแรกและสมัยหลังนั้นมีความแตกต่างกัน โดยบ้านสมัยแรกจะเน้นการใช้งานพื้นฐานที่เรียบง่าย ส่วนบ้านสมัยใหม่จะเน้นการออกแบบที่จัดจ้านและมีการฟังก์ชันครบครัน
== อ้างอิง ==
เมืองในประเทศเนเธอร์แลนด์
จังหวัดเฟลโฟลันด์
โรงพยาบาลมหาวิทยาลัยแม่ฟ้าหลวง

โรงพยาบาลมหาวิทยาลัยแม่ฟ้าหลวง อาจหมายถึง
โรงพยาบาลศูนย์การแพทย์มหาวิทยาลัยแม่ฟ้าหลวง สังกัด สำนักวิชาแพทยศาสตร์ มหาวิทยาลัยแม่ฟ้าหลวง
สถาบันการแพทย์แผนไทย-จีน โรงพยาบาลมหาวิทยาลัยแม่ฟ้าหลวง สังกัด สำนักวิชาการแพทย์บูรณาการ มหาวิทยาลัยแม่ฟ้าหลวง
โรงพยาบาลมหาวิทยาลัยแม่ฟ้าหลวง กรุงเทพมหานคร สังกัด สำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง
มหาวิทยาลัยแม่ฟ้าหลวง
สารานุกรมภาษาไทย

การจัดทำสารานุกรมในภาษาไทย เริ่มเมื่อปี พ.ศ. 2486 โดยราชบัณฑิตยสถาน แต่ก็หยุดชะงักไป จนกระทั่งถึง พ.ศ. 2497 จอมพลแปลก พิบูลสงคราม นายกรัฐมนตรี  (ในตำแหน่งบังคับบัญชาราชบัณฑิตยสถาน) ในขณะนั้น ได้เสนอให้ราชบัณฑิตยสถานวางโครงการจัดทำสารานุกรมไทยขึ้นมาใหม่ แล้วเสนอต่อนายกรัฐมนตรี และคณะรัฐมนตรีได้พิจารณาอนุมัติตั้งคณะบรรณาธิการทำสารานุกรม โดยมี พระยาอนุมานราชธน (ยง เสฐียรโกเศศ) เป็นประธานคนแรก โดยได้จัดทำในชื่อ สารานุกรมไทย ฉบับราชบัณฑิตยสถาน ซึ่งถือเป็นสารานุกรมเล่มแรกในประเทศไทย โดยจัดทำเดือนละ 2 เล่ม เล่มละ 2 หน้ายก และจัดพิมพ์รวมเล่มเป็นขนาดใหญ่ โดยจัดพิมพ์ครั้งแรกเมื่อปี พ.ศ. 2498 ซึ่งปัจจุบันจัดพิมพ์ครบทุกตัวอักษรแล้ว โดยใช้เวลาถึง 60 ปี ตั้งแต่ปี พ.ศ. 2498-2558 รวม 30 เล่ม
ในปี พ.ศ. 2506 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้จัดตั้ง โครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว โดยมีจุดประสงค์เพื่อจัดทำสารานุกรมไทยโดยรวบรวมความรู้จากแขนงต่างๆ เพื่อให้นักเรียน นักศึกษา และประชาชนทั่วไป ได้มีโอกาสอ่านและศึกษาจากสารานุกรมนี้ด้วยตนเอง โดยได้จัดพิมพ์หนังสือสารานุกรมเล่มแรกเมื่อปี พ.ศ. 2516 ปัจจุบันจัดพิมพ์ไปแล้ว 42 เล่ม นอกจากนี้ยังมีหนังสือ สารานุกรมไทย ฉบับกาญจนาภิเษก, สารานุกรมไทยสำหรับเยาวชน ฉบับเสริมการเรียนรู้ เป็นต้น
== ตัวอย่างสารานุกรมภาษาไทย ==
=== หนังสือ ===
สารานุกรมไทย ฉบับราชบัณฑิตยสภา (2498-ปัจจุบัน: 30 เล่ม)
สารานุกรมไทยสำหรับเยาวชน (2516-ปัจจุบัน: 42 เล่ม)
สารานุกรมไทย โดย อุทัย สินธุสาร (2516: 25 เล่ม)
พจนะ-สารานุกรมฉบับทันสมัย โดย เปลื้อง ณ นคร (2518: เล่ม 1 พจนานุกรม, เล่ม 2 สารานุกรม)
สารานุกรมประวัติศาสตร์ไทย (2517) และ สารานุกรมวัฒนธรรมไทย โดย ส.พลายน้อย
Britannica Concise Encyclopedia ฉบับภาษาไทย (2551: 3 เล่ม)
=== ออนไลน์ ===
วิกิพีเดียภาษาไทย
คลังปัญญาไทย
ฐานข้อมูลการเมืองการปกครอง สถาบันพระปกเกล้า 
== อ้างอิง ==
 
สารานุกรม
วัดประชุมคงคา

วัดประชุมคงคา นามวัดที่ประชาชนนิเรียก วัดโรงโป๊ะ เจ้าอาวาส เมื่อ พ.ศ. 2542 คือ พระครูพิพัฒนธรรมคุณ (จรินทร์ วิจิตตโก)
ประวัติความเป็นมาของวัดจากการบอกเล่า วัดนี้ตั้งอยู่ใกล้ชายทะเล ชาวบ้านมีอาชีพทำการประมง ได้ร่วมกันสร้างวัดขึ้นเมื่อ พ.ศ. ไหนไม่มีใครทราบ วัดนี้มีบ่อน้ำจีด ชาวบ้านที่อยู่ตามชายทะเลได้มาตักเอาน้ำไปดื่มกิน จึงได้ตั้งชื่อวัดว่า วัดประชุมคงคา 
==อ้างอิง==
ประชุมคงคา
อาจิล (เมือง)

อาจิล (Ajil; ประชากรโดยประมาณ (สำมะโน ค.ศ. 2000): 1,842) เป็นเมืองเล็กในคอมมูนเปิงฮูลูดีมานในอำเภอฮูลูเตอเริงกานูของรัฐตรังกานู, ประเทศมาเลเซีย
==ที่ตั้ง==
ตัวเมืองอยู่ห่างจากกัวลาเตอเริงกานู เมืองหลวงของรัฐไป 35 กิโลเมตรทางตอนใต้ ใกล้กับทางแยกของทางหลวงสหพันธ์มาเลเซีย 14 (ทางหลวงหลักส่วนในของรัฐตรังกานู) และทางหลวงสหพันธ์มาเลเซีย 106 (ทางหลวงหลักไปยังกัวลาเบอรัง) เมืองนี้เป็นที่ตั้งของศูนย์กลางกักกันของผู้อพยพผิดกฎหมาย
==อ้างอิง==
เมืองในรัฐตรังกานู
เทศบาลเมืองปางมะค่า

เทศบาลเมืองปางมะค่า เป็นเทศบาลเมืองซึ่งมีพื้นที่ครอบคลุมตำบลปางมะค่าทั้งตำบล ในอำเภอขาณุวรลักษบุรี จังหวัดกำแพงเพชร เดิมเคยมีฐานะเป็น "องค์การบริหารส่วนตำบลปางมะค่า" และได้รับการยกฐานะขึ้นเป็นเทศบาลเมืองในวันที่ 29 มิถุนายน พ.ศ. 2555 ปัจจุบัน ในเขตเทศบาลเมืองปางมะค่ามีประชากร 17,603 คน ตำบลปางมะค่าซึ่งอยู่ในเขตเทศบาลแบ่งการปกครองออกเป็น 24 หมู่บ้าน โดย 9 หมู่บ้านแรกได้รับการจัดตั้งขึ้นมาก่อน หลังจากนั้นจึงแยกหมู่บ้านใหม่ออกมาอีก 15 หมู่บ้าน
เทศบาลเมืองปางมะค่ามีอาณาเขตส่วนใหญ่ติดต่อกับเขตองค์กรปกครองส่วนท้องถิ่นอื่น ๆ ในอำเภอขาณุวรลักษบุรี ส่วนในด้านทิศใต้ มีอาณาเขตติดต่อกับอำเภอแม่วงก์และอำเภอลาดยาวของจังหวัดนครสวรรค์ ส่วนทางทิศตะวันตก ติดกับพื้นที่ทางธรรมชาติอย่างอุทยานแห่งชาติแม่วงก์ ในตัวเทศบาลเมืองมีสถานสาธารณสุขที่สำคัญอย่างโรงพยาบาลส่งเสริมสุขภาพตำบลปางมะค่า
== อ้างอิง ==
== แหล่งข้อมูลอื่น ==
เว็บไซต์เทศบาลเมืองปางมะค่า
ปางมะค่า
อำเภอขาณุวรลักษบุรี
เทศบาลเมืองอรัญญิก

อรัญญิก เป็นเทศบาลเมืองที่มีพื้นครอบคลุมตำบลอรัญญิกทั้งตำบล ตั้งอยู่ในอำเภอเมืองพิษณุโลก จังหวัดพิษณุโลก เดิมเคยเชื่อกันว่า เป็นพื้นที่ที่ชาวบ้านได้ติดตามสมเด็จพระนเรศวรมหาราชเพื่อทำอาวุธในศึกสงคราม และยังเชื่อกันว่าเจดีย์วัดอรัญญิกซึ่งตั้งอยู่ในพื้นที่เทศบาลสร้างขึ้นพร้อมกับพระพุทธชินราชด้วย เทศบาลเมืองอรัญญิกได้ยกฐานะขึ้นมาจาก "องค์การบริหารส่วนตำบลอรัญญิก" ในวันที่ 1 พฤษภาคม พ.ศ. 2555 ปัจจุบันมีประชากร 30,508 คน แบ่งการปกครองออกเป็น 10 หมู่บ้าน 3 เขตเลือกตั้ง
เทศบาลเมืองอรัญญิกตั้งอยู่ทางทิศเหนือของเทศบาลนครพิษณุโลก ภูมิประเทศเป็นที่ราบลุ่ม ดินมีความอุดมสมบูรณ์เหมาะแก่การทำการเกษตร และยังมีคลองอีกสองสาย ได้แก่ คลองคูณ และคลองโคกช้าง
== อ้างอิง ==
== แหล่งข้อมูลอื่น ==
เว็บไซต์เทศบาลเมืองอรัญญิก
อรัญญิก
อรัญญิก
อำเภอเมืองพิษณุโลก
Chironex indrasaksajiae

Chironex indrasaksajiae เป็นแมงกะพรุนจำพวกแมงกะพรุนกล่องที่มีขนาดปานกลาง มีถิ่นอาศัยในอ่าวไทยตอนบน
== การค้นพบ ==
แมงกะพรุนกล่องชนิด Chironex indrasaksajiae Sucharitakul สามารถพบได้ที่อ่าวไทยในเขตจังหวัดจันทบุรี ระยอง และสุราษฎร์ธานี ในช่วงเดือนกรกฎาคม ถึงตุลาคม
Chironex indrasaksajiae ได้ชื่อตามพระนามของสมเด็จพระนางเจ้าอินทรศักดิศจี พระวรราชชายา ค้นพบโดย นายภูพิงค์ สุจริตกุล ขนาดของร่มมีความสูงมากสุดที่ 150 มม มีหนวดสูงสุดข้างละ 12 เส้นจากทั้งหมด 4 มุมของร่างกาย ลักษณะโดยทั่วไปของแมงกะพรุนชนิดนี้คล้ายกับแมงกะพรุนในสกุลเดียวกันยกเว้นรูปร่างของร่องโคนหนวดซึ่งถูกใช้เป็นเกณฑ์ในการจัดจำแนกลงสู่ระดับชนิด
== ลักษณะ ==
แมงกะพรุนสกุล Chironex เป็นแมงกะพรุนที่มีพิษทำให้เจ็บปวดรุนแรง และอาจทำให้ถึงแก่ชีวิตถ้าได้รับพิษเป็นปริมาณมาก โดยแมงกะพรุนสกุลนี้สามารถพบได้จากละติจูดที่ 9 องศาเหนือขึ้นไปของอ่าวไทย การสัมผัสแมงกะพรุนพิษในสกุลนี้สามารถนำไปสู่การเสียชีวิตได้โดยกรณีการเสียชีวิตจากการสัมผัสแมงกะพรุนทั้งหมดในอ่าวไทยพบว่าเกิดขึ้นในบริเวณที่พบแมงกะพรุนกล่องสกุลนี้ทั้งสิ้น
== อ้างอิง ==
แมงกะพรุนกล่อง
ฮันส์-วาเล็นทีน ฮูเบอ

พลเอกอาวุโส ฮันส์-วาเล็นทีน ฮูเบอ (Hans-Valentin Hube) เป็นนายทหารบกเยอรมันและเป็นนายพลในช่วงสงครามโลกครั้งที่สอง เป็นผู้บัญชาการยานเกราะในการรุกรานโปแลนด์ ฝรั่งเศส และสหภาพโซเวียต เขาเสียชีวิตจากเหตุเครื่องบินตกในวันที่ 21 เมษายน ค.ศ. 1944 ระหว่างเดินทางไปรับมอบกางเขนอัศวินแห่งกางเขนเหล็กประดับใบโอ๊กและดาบประดับเพชรจากอดอล์ฟ ฮิตเลอร์
ทหารชาวเยอรมันในสงครามโลกครั้งที่หนึ่ง
ทหารชาวเยอรมันในสงครามโลกครั้งที่สอง
พลเอกอาวุโสชาวเยอรมัน
เสียชีวิตจากอุบัติเหตุทางการบินในประเทศเยอรมนี
บุคคลจากรัฐซัคเซิน-อันฮัลท์
คริส กันเทอร์

คริสโตเฟอร์ รอส กันเทอร์ (เกิดวันที่ 21 กรกฎาคม ค.ศ. 1989) เป็นนักฟุตบอลชาวเวลส์ ตำแหน่งกองหลัง ปัจจุบันเล่นให้กับเอเอฟซี วิมเบิลดัน
กันเทอร์ได้เข้าร่วมทีมเยาวชนของคาร์ดิฟฟ์ซิตี และได้เซ็นสัญญากับทอตนัมฮอตสเปอร์ในพรีเมียร์ลีกด้วยค่าตัว 4 ล้านปอนด์ในเดือนมกราคม ค.ศ. 2008 แต่เนื่องจากเขาแทบไม่ค่อยได้ลงเล่นให้กับทอตนัม เขาจึงกลับไปเล่นในแชมเปียนชิปกับนอตทิงแฮมฟอเรสต์ ก่อนที่จะย้ายไปเรดิงใน ค.ศ. 2012
กันเทอร์ได้เล่นให้กับทีมชาติเวลส์มาตั้งแต่รุ่นอายุไม่เกิน 17 ปี และยังเป็นผู้เล่นอายุน้อยที่สุดอันดับที่สองที่ประเดิมสนามนัดแรกให้กับทีมชาติรุ่นอายุไม่เกิน 21 ปี เขาลงเล่นให้กับทีมชาติชุดใหญ่ครั้งแรกใน ค.ศ. 2007 และยังเป็นส่วนหนึ่งของทีมชาติชุดที่ทะลุเข้าถึงรอบรองชนะเลิศในฟุตบอลชิงแชมป์แห่งชาติยุโรป 2016 ต่อมาใน ค.ศ. 2017 เขาได้รับรางวัลนักฟุตบอลชาวเวลส์แห่งปี ต่อมาในวันที่ 20 พฤศจิกายน ค.ศ. 2018 กันเทอร์ทำสถิติลงเล่นให้กับทีมชาติเวลส์มากที่สุด แซงหน้าเนวิลล์ ซัททอลล์ ที่เคยลงเล่นทั้งหมด 92 นัด
== อ้างอิง ==
== แหล่งข้อมูลอื่น ==
Chris Gunter profile at the Reading F.C. website
บุคคลจากนิวพอร์ต
นักฟุตบอลชาวเวลส์
นักฟุตบอลทีมชาติเวลส์
กองหลังฟุตบอล
ผู้เล่นสโมสรฟุตบอลคาร์ดิฟฟ์ซิตี
ผู้เล่นสโมสรฟุตบอลทอตนัมฮอตสเปอร์
ผู้เล่นสโมสรฟุตบอลนอตทิงแฮมฟอเรสต์
ผู้เล่นสโมสรฟุตบอลเรดิง
ผู้เล่นในฟุตบอลลีกอังกฤษ
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
นีล เทย์เลอร์ (นักฟุตบอล)

นีล จอห์น เทย์เลอร์ (เกิดวันที่ 7 กุมภาพันธ์ ค.ศ. 1989) เป็นนักฟุตบอลชาวเวลส์ผู้เล่นในตำแหน่งแบ็กซ้ายให้กับทีมชาติเวลส์ เขาเคยเป็นผู้เล่นในชุดเยาวชนของแมนเชสเตอร์ซิตี ต่อมาเขาได้เริ่มเล่นในระดับอาชีพกับเวร็กซ์แฮมใน ค.ศ. 2007 และย้ายไปสวอนซีซิตีด้วยค่าตัวอย่างน้อย 150,000 ปอนด์ใน ค.ศ. 2010 เขาได้ลงเล่นให้กับสวอนซีทั้งสิ้น 179 นัด ก่อนที่จะย้ายไปแอสตันวิลลาในเดือนมกราคม ค.ศ. 2017
เทย์เลอร์ประเดิมลงสนามให้กับทีมชาติเวลส์ครั้งแรกใน ค.ศ. 2010 จนถึงปัจจุบัน เขาได้ลงเล่นมากกว่า 40 นัดแล้ว เขาเป็นส่วนหนึ่งของทีมชาติชุดที่เข้าไปถึงรอบรองชนะเลิศในฟุตบอลชิงแชมป์แห่งชาติยุโรป 2016 นอกจากนี้ เขายังเป็นส่วนหนึ่งของทีมชาติบริเตนใหญ่ในโอลิมปิกฤดูร้อน 2012 ที่จัดขึ้นที่ประเทศบ้านเกิดของเขา เทย์เลอร์มีเชื้อสายเบงกาลีจากอินเดีย จึงทำให้เขาเป็นเพียงหนึ่งในนักฟุตบอลไม่กี่คนที่เป็นชาวบริติชเอเชีย
== เกียรติประวัติ ==
แอสตันวิลลา
อีเอฟแอลแชมเปียนชิป เพลย์ออฟ: 2019
อีเอฟแอลคัพ รองชนะเลิศ: 2019–20
== อ้างอิง ==
== แหล่งข้อมูลอื่น ==
Neil Taylor profile at Aston Villa F.C.
นักฟุตบอลชาวเวลส์
นักฟุตบอลทีมชาติเวลส์
กองหลังฟุตบอล
ผู้เล่นสโมสรฟุตบอลสวอนซีซิตี
ผู้เล่นสโมสรฟุตบอลแอสตันวิลลา
ผู้เล่นในฟุตบอลลีกอังกฤษ
ผู้เล่นในพรีเมียร์ลีก
นักฟุตบอลในโอลิมปิกฤดูร้อน 2012
ผู้เล่นในฟุตบอลชิงแชมป์แห่งชาติยุโรป 2016
บุคคลจากเซนต์แอซัฟ
ชาวเวลส์เชื้อสายเบงกอล
ภูพิงค์ สุจริตกุล

ภูพิงค์ สุจริตกุล เป็นนักสัตววิทยาชาวไทย ผู้เชี่ยวชาญด้านแมงกะพรุนและเป็นผู้ค้นพบแมงกะพรุนชนิด Chironex indrasaksajiae
== ครอบครัว ==
ภูพิงค์ สุจริตกุล เกิดเมื่อวันที่ 3 ธันวาคม พ.ศ. 2534 เป็นบุตรของนายจำรูญ สุจริตกุล น้องชายนายโสรัจ สุจริตกุล อดีตเลขาธิการสำนักงานคณะกรรมการข้าราชการพลเรือน และ นางจิตราภรณ์ หาญหิรัญ น้องสาวนายสมชาย หาญหิรัญ อดีตรัฐมนตรีช่วยว่าการกระทรวงอุตสาหกรรม มีพี่น้องร่วมมารดา 3 คนคือ
นายจำเริญ สุจริตกุล
นายภูพิงค์ สุจริตกุล
นางสาวจามรี สุจริตกุล
== การศึกษา ==
นายภูพิงค์ สำเร็จการศึกษาระดับมัธยมปลายจากโรงเรียนปรินส์รอยแยลส์วิทยาลัย ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อมาได้เข้าศึกษาระดับปริญญาตรีด้านสัตววิทยาและปริญญาโทด้านชีววิทยาจากมหาวิทยาลัยเชียงใหม่ หลังจากนั้นได้ไปศึกษาต่อด้านวิทยาศาสตร์ทางทะเล (Marine Science) ที่ University of Auckland, New Zealand ก่อนที่จะย้ายไปศึกษาต่อระดับปริญญาเอกด้านชีววิทยาทางทะเล (Marine Biology) ที่ Griffith University, Australia
== การงาน ==
ภูพิงค์เป็นสมาชิกของคณะกรรมาธิการระหว่างรัฐบาลทางด้านสมุทรศาสตร์ภายใต้ยูเนสโก (The Intergovernmental Oceanographic Commission of UNESCO) โดยเป็นคณะทำงานภายใต้โครงการด้านแมงกะพรุนพิษในเขตร้อนของมหาสมุทรแปซิฟิกตะวันตก สมาชิกสมาคมวิทยาศาสตร์ทางทะเลออสเตรเลีย (Australian Marine Sciences Association: AMSA) ผู้แทนนักศึกษาปริญญาเอกแห่ง Australian River Institute, Griffith University และรองประธานสมาคมนักเรียนไทยแห่ง Griffith University
เขาประสบอุบัติเหตุโดนแมงกะพรุนกล่องในสกุล Chironex ต่อยจนเกือบเสียชีวิต เขาเป็นผู้ค้นพบ Chironex indrasaksajiae ซึ่งได้ชื่อตามพระนามของสมเด็จพระนางเจ้าอินทรศักดิศจี พระวรราชชายา เขาถูกวิจารณ์จากการตั้งชื่อชนิดแมงกะพรุนดังกล่าวว่าเป็นการเล่นพวก เนื่องจากบิดาของเขาเป็นหลานของ เจ้าพระยาสุธรรมมนตรี ผู้เป็นพระบิดาของ สมเด็จพระนางเจ้าอินทรศักดิศจี พระวรราชชายา
เขายังเป็นผู้บริหารโรงแรมเชน  และผู้บริหารระดับสูงของบริษัท UQ Health Beauty and Travel (Thailand) จำกัด โดยดำรงตำแหน่งประธานเจ้าหน้าที่ฝ่ายปฏิบัติการ 
==ลำดับสาแหรก==
== อ้างอิง ==
สกุลสุจริตกุล
นักสัตววิทยาชาวไทย
นักวิทยาศาสตร์ชาวไทย
บุคคลที่เกิดในปี พ.ศ. 2534
บุคคลจากคณะวิทยาศาสตร์ มหาวิทยาลัยเชียงใหม่